b'\n_START_ARTICLE_\nFrans Wilhelm L\xc3\xbcchow\n_START_PARAGRAPH_\nFrans Fredrik Wilhelm L\xc3\xbcchow (my\xc3\xb6s L\xc3\xbcchou) (27. toukokuuta 1837 Kristiinankaupunki \xe2\x80\x93 6. tammikuuta 1884 Oulu) oli suomalainen arkkitehti. L\xc3\xbcchou valmistui arkkitehdiksi Tukholman taideakatemiasta vuonna 1856. Vuosina 1858\xe2\x80\x931863 h\xc3\xa4n toimi Turun l\xc3\xa4\xc3\xa4ninarkkitehdin G. T. Chiewitzin apulaisena, kunnes nimitettiin vt. l\xc3\xa4\xc3\xa4ninarkkitehdiksi Chiewitzin kuoltua. Vuonna 1870 L\xc3\xbcchou siirtyi Turusta Yleisten rakennusten ylihallitukseen ns. kolmanneksi arkkitehdiksi, mutta sai nimityksen Oulun l\xc3\xa4\xc3\xa4ninarkkitehdiksi jo samana vuonna. L\xc3\xbcchou kuoli Oulussa loppiaisena 1884 ja h\xc3\xa4net on haudattu Oulun hautausmaalle.'